Defecțiuni la un motor. Un avion Boeing 737-8 Max a aterizat de urgență.
Un Boeing 737-8 MAX al Air Canada a avut o problemă la un motor. La scurt timp după decolare, piloţii au primit semnal de la un motor şi au decis să îl oprească. Experţii în securitate aviatică spun că astfel de erori sunt obişnuite şi de obicei trec neobservate.
Un Boeing 737-8 Max al companiei Air Canada, aflat în zbor între Arizona şi Montreal, cu trei membri ai echipajului la bord, a suferit o problemă la un motor care a determinat echipajul să devieze avionul către Tucson, Arizona, a declarat compania aeriană canadiană, citată de Reuters.La scurt timp după decolare, piloţii au primit o semnal de la un motor şii au decis să îl oprească."Aeronava şi-a schimbat traseul apoi spre Tucson, unde a aterizat normal şi a rămas", a precizat compania. Incidentul a avut loc pe 22 decembrie.Echipajul a primit un semnal de scădere a presiunii hidraulice la motorul din stânga şi a declarat o urgenţă PAN PAN (standard internaţional care indică o stare de urgenţă care nu pune în pericol imediat vieţi sau aparatul de zbor) înainte de a devia zborul, a raportat site-ul belgian Aviation24.be."Avioanele moderne sunt proiectate să funcţioneze cu un singur motor şi echipajele noastre se antrenează pentru astfel de operaţiuni", a adăugat Air Canada.Boeing-ul şi operatorii aerieni se pregătesc pentru un control sporit, în condiţiile în care avioanele MAX îşi reiau zborurile după o perioadă de 20 de luni în care au fosst consemnate la sol.Experţii în securitate aviatică spun că astfel de erori sunt obişnuite şi de obicei trec neobservate.MAX a fost oprit de la zbor în urma a două prăbuşiri legate în parte de software-ul defect, iar motoarele nu au fost implicate.Statele Unite au ridicat luna trecută interzicerea de zbor pentru 737 MAX, Administraţia Federală a Aviaţiei anunţând detalii despre software-ul, sistemul şi actualizările de instruire pe care Boeing şi companiile aeriene trebuie să le efectueze înainte de a transporta pasageri.